Andri Aganits

Andri Aganits (sündinud 7. septembril 1993 Põlvas) on eesti võrkpallur. 2012. aastast kuulub ta Eesti võrkpallikoondisse ja hooajast 2022/23 mängib Eesti meistriliiga klubis Selver/TalTech, kus ta on ka võistkonna kapten. Aganits alustas võrkpalliga tegelemist 2004. aastal Orava spordiklubis Vendu Suurmanni õpilasena. Audentese Spordigümnaasiumis õppides osaleti kooli võistkonnaga Eesti esiliigas, kus esimesel hooajal (2009/10) saadi kolmas koht, teisel hooajal (2010/11) teine koht ja võideti kolmandal hooajal (2011/12). Audenteses oli ta treeneriks Raul Reiter. Aastatel 2008–2013 kuulus ta Eesti noormeestekoondisse (sündinud 1993 ja hiljem), kelle treenerid olid Urmas Tali, Raul Reiter ja Toomas Jasmin. Koondise suurim saavutus oli 2013. aastal pääsu tagamine U21 MM-finaalturniirile, kus saadi 20 meeskonna konkurentsis 17. koht. Aganits kutsuti esimest korda Eesti võrkpallikoondisse 2012. aastal ning tegi debüüdi sama aasta augustis sõpruskohtumises Soome võrkpallikoondise vastu. Euroopa meistrivõistluste finaalturniiril on ta kuulunud koondise koosseisu viiel korral (2015, 2017, 2019, 2021 ja 2023). Samuti on ta võitnud kahel korral koondisega Euroopa liiga (2016 ja 2018) ning korra saanud kolmanda koha (2021). Ta on esindanud Eestit ka 2017. aastal Maailmaliiga kolmandas tugevusgrupis ja 2018. aasta Challenger Cupil. Alates 2023. aastast on ta koondises mängides kandnud ka kapteni rolli. Hooajal 2011/12 kuulus Aganits Eesti meistriliiga klubisse Selver Tallinn, kus ta noormängijana kuulus pigem varumeeste hulka. Klubi võitis Eesti karikavõistlused ning sai Balti liigas ja Eesti meistrivõistlustel teise koha. Osaleti ka CEV Cupil, kus eelringist edasi ei pääsetud ja CEV Challenge Cupil, kus jõuti 1/8 finaali. Andri jätkas meeskonnas ka järgneval hooajal (2012/13), kui CEV Cupil taas eelringist edasi ei jõutud ning CEV Challenge Cupil jõuti 1/16 finaali. Kohalikel võistlustel võideti Eesti meistrivõistlused ja saadi teine koht Eesti karikavõistlustel. Balti liigas medalile ei jõutud, kuid Aganits oli liiga parim blokeerija (113 blokipunkti). Hooajaks 2013/14 liitus Aganits Saksamaa meistriliiga klubiga TV Bühl, kus mängis samal hooajal ka Eesti võrkpallikoondise nurgaründaja Martti Juhkami. Klubi jõudis CEV Cupil veerandfinaali, kus kaotati Ardo Kreegi koduklubile Pariisi Volley. Kohalikel võistlustel jäädi napilt tiitliheitlustest välja, jõudes karika- ja meistrivõistlustel poolfinaali. Aganits oli üks meeskonna põhimängijatest. Hooajaks 2014/15 siirdus ta Itaalia meistriliiga klubisse Altotevere, kus mängis ka Eesti võrkpallikoondise diagonaalründaja Renee Teppan. Klubi lõpetas hooaja Itaalia meistriliigas viimasel kohal ning langes järgmiseks hooajaks esiliigasse. Aganits kuulus meeskonna põhimängijate hulka. Hooajaks 2015/16 liitus ta Prantsusmaa meistriliiga klubiga Poitiers Stade Poitevin, kus mängis kaks hooaega. Klubi jõudis mõlemal hooajal Prantsusmaa meistrivõistlustel veerandfinaali ning samas faasis jäädi pidama ka Prantsusmaa karikavõistlustel. Aganits oli mõlemal hooajal meeskonna põhimängijate hulgas. Hooajaks 2017/18 vahetas ta Prantsusmaal klubi ning liitus Montpellier' Volleyga. Klubi osales CEV Cupil, kus jõuti veerandfinaali. Prantsusmaa meistrivõistlustel jõuti veerandfinaali, kus tuli tunnistada Ardo Kreegi koduklubi Pariisi Volley paremust. Aganits kuulus meeskonna põhimängijate hulka. Hooajaks 2018/19 liitus ta Belgia meistriliiga klubiga Maaseiki Greenyard, kus mängisid ka Eesti võrkpallikoondislased Timo Tammemaa ja Keith Pupart. Hooaja esimeses pooles pidi Aganits õlavigastuse tõttu minema operatsioonile ning oli mängupausil peaaegu hooaja lõpuni. Klubi sai hooaja alguses Belgia superkarikavõistlustel teise koha ja võitis hooaja lõpus Belgia meistrivõistlused. Klubi osales ka CEV Meistrite liigas, kuid Andri seal vigastuse tõttu ei osalenud. Ta jätkas Maaseikis ka järgneval hooajal (2019/20), meeskonnakaaslaseks hooaja teisest poolest Eesti võrkpallikoondise diagonaalründaja Renee Teppan. Klubi sai hooaja alguses taas Belgia superkarikavõistlustel teise koha ja jõudis Belgia karikavõistlustel poolfinaali. Klubi osales ka CEV Meistrite liigas, kus veerandfinaali ei jõutud ja Belgia meistrivõistlustel, mis peatati koroonapandeemia tõttu. Aganits oli sellel hooajal meeskonna üks põhimängijatest. Hooajaks 2020/21 sõlmis Aganits lepingu Kreeka meistriliiga klubiga Thessaloniki PAOK, kus ta kuulus meeskonna põhimängijate hulka. Klubi jõudis kohalikel karika- ja meistrivõistlustel poolfinaali, kuid medaleid ei võidetud. Hooajaks 2021/22 siirdus ta Saksamaa meistriliiga klubisse VfB Friedrichshafen. Klubi osales CEV Meistrite liigas, kus alagrupist edasi pääseda ei õnnestunud. Võideti Saksamaa karikavõistlused ja saadi Saksamaa meistrivõistlustel teine koht. Alates hooajast 2022/23 on Aganits mänginud Eesti meistriliiga klubis Selver/TalTech, kus ta on meeskonna kapten. Kahel korral on kroonitud klubiga Eesti meistriks (2023 ja 2024) ja korra Balti meistriks (2024). Kahel korral on saadud Eesti karikavõistlustel teine koht (2022 ja 2023). Aganits on olnud meeskonna üks põhimängijatest ning valitud ka korra Eesti meistrivõistluste sümboolsesse koosseisu. Balti liiga 2011/12 Selver Tallinnaga 2023/24 Selver/TalTechiga Riikide meistrivõistlused 2011/12 Eesti meistrivõistlused Selver Tallinnaga 2012/13 Eesti meistrivõistlused Selver Tallinnaga 2013/14 Saksamaa meistrivõistlused TV Bühliga 2018/19 Belgia meistrivõistlused Maaseiki Greenyardiga 2021/22 Saksamaa meistrivõistlused VfB Friedrichshafeniga 2022/23 Eesti meistrivõistlused Selver/TalTechiga 2023/24 Eesti meistrivõistlused Selver/TalTechiga Riikide karikavõistlused 2011/12 Eesti karikavõistlused Selver Tallinnaga 2012/13 Eesti karikavõistlused Selver Tallinnaga 2018/19 Belgia superkarikas Maaseiki Greenyardiga 2019/20 Belgia superkarikas Maaseiki Greenyardiga 2021/22 Saksamaa karikavõistlused VfB Friedrichshafeniga 2022/23 Eesti karikavõistlused Selver/TalTechiga 2023/24 Eesti karikavõistlused Selver/TalTechiga 2016 Euroopa Liiga 2017 Maailmaliiga tugevuselt kolmas grupp 2018 Euroopa Liiga 2018 Challenger Cup 2021 Euroopa Liiga 2012/13 Balti liiga parim blokeerija 2018 Euroopa Kuldliiga parim keskblokeerija 2023/24 Eesti meistrivõistluste parim temporündaja Eesti parim noorvõrkpallur noormeestest: 2012. Aganits kasvas Põlvamaal, Orava vallas koos ema, isa ja kahe õega. Ta õppis Orava Põhikoolis ning suundus sealt 2009. aastal Audentese Spordigümnaasiumisse, mille lõpetas 2012. aastal. Tähelepanu! Kaua oodatud Selver/TalTechi meeskond on komplekteeritud ja valmis tutvustamiseks! TalTech Volleyball Instagram, 14.09.2022. Nikolai Järveoja: Eesti võrkpalli tulevikumees Andri Aganits Lõunaleht, 31.05.2012. Aganits, Andri ESBL biograafia (vaadatud 23.12.2023). Poisid 93 Eesti Võrkpalli Liidu arhiiv. Eesti U-21 noormeeste võrkpallikoondis alistas viimases kohtumises Venetsueela ERR arhiiv, 31.08.2013. Keel kutsus koondisesse kuus uut meest Postimees arhiiv, 04.05.2012. FOTOD: Eesti võrkpallimeeskond kaotas Soomele 2:0 eduseisust Delfi, 25.08.2012. Võidukas võrkpallikoondis saabub teisipäeval kodumaale ERR arhiiv, 19.06.2017. Võrkpallikoondis alustab Challenger Cupi Portugali vastu ERR, 19.06.2018. Kaspar Ruus: DELFI VIDEO ANCONAST | Koondise kapten Andri Aganits tulevikust: elasin poolteist aastat EM-i nimel. Kaugemaid plaane hetkel pole Delfi, 05.09.2023. Oliver Lomp: Selverit tabas tagasilöök: Baburovs jääb korduskohtumisest eemale Postimees arhiiv, 21.10.2011. 2012/2013 hooaeg Eesti Võrkpalli Liidu arhiiv. Andri Aganits liitub Saksamaa tippklubiga ERR arhiiv, 14.05.2013. Ardo Kreegi koduklubi jõudis eurosarjas poolfinaali ERR arhiiv, 13.02.2014. Martti Juhkami hooajast Saksamaal: hooaja lõpuga võis rahule jääda ERR arhiiv, 14.04.2014. Teppan ja Aganits hakkavad mängima Itaalia kõrgliigas ERR arhiiv, 02.07.2014. Aganits: esimest korda olen vaba mees ERR arhiiv, 21.04.2015. Veel üks Eesti võrkpallikoondislane siirdub Prantsusmaa tippliigasse ERR arhiiv, 12.08.2015. Veerandfinaalid Prantsusmaal: Kreek tõusis, Aganits langes ERR arhiiv, 14.04.2016. Timo Tammemaa koduklubi jõudis Prantsusmaal poolfinaali ERR arhiiv, 10.04.2017. Märt Roosna: Blokihunt Andri Aganits lõi käed tugeva klubiga Delfi, 18.05.2017. Venno ja Tammemaa said eurosarjades võidu ERR, 15.02.2018. Kreek ja Miilen jõudsid Prantsusmaal poolfinaali ERR, 18.04.2018. Newsflash : new middle-blocker Andri Aganits (°7 Sep ’93, 207cm)... VC GREENYARD Maaseik twitter, 08.05.2018. Noa alla mineva võrkpallikoondise põhimehe jaoks võib hooaeg olla lõppenud ERR, 20.11.2018. Tammemaa aitas Maaseiki ülipõnevas finaalseerias Belgia meistriks ERR, 12.05.2019. Karl Rinaldo: Operatsioonist taastuv Aganits on uueks hooajaks välisklubiga juba käed löönud Võrkpall24, 25.02.2019. Nädal piiri taga: võrkpalli klubihooaeg kogub Euroopas hoogu ERR, 14.10.2019. Reijo Mälton: Viiendat korda Belgia karikafinaali jõudnud Aalst alistus esikohamatšis Roeselarele Võrkpall24, 16.02.2020. Robert Täht ja Perugia jõudsid Meistrite liigas veerandfinaali ERR, 20.02.2020. Reijo Mälton: Belgias pandi hooajale punkt. Aganits: Eestisse me tulla ei saa Võrkpall24, 14.03.2020. Andri Aganits leidis uue koduklubi Delfi, 28.07.2020. Nädal piiri taga: Enardile kuld, Juhkamile ja Treialile hõbe ERR, 19.04.2021. Karl Rinaldo: Tammearu kõrval näeb uuel hooajal Meistrite liigas väljakul veel üht eestlast Võrkpall24, 03.08.2021. Tammearu klubi Meistrite liiga hooaeg lõppes kaotusega ERR, 17.02.2022. Andri Aganits krooniti Saksamaa karikavõitjaks ERR, 07.03.2022. Teppani ja Aganitsa hooajad lõppesid hõbedaselt, Täht võitleb pronksi eest ERR, 02.05.2022. Tarmo Tiisler: Aganits Selveriga liitumisest: õige koht, kus uuesti jalad alla saada ERR, 29.09.2022. Uskumatu mäng! Selver/TalTech alistas Tartu Bigbanki 3:2 ja krooniti esmakordselt Eesti meistriks! Eesti Võrkpalli Liit, 05.04.2023. Selver/TalTech tuli teist aastat järjest Eesti meistriks ERR, 09.04.2024. Debora Saarnak: Aganits: kogu mäng oli meie poolt kannatamine, aga olime meeskondlikud ERR, 03.03.2024. Tartu Bigbank krooniti Aadu Luukase karika võitjaks ERR, 17.12.2022. Tartu Bigbank kaitses põnevusmängu järel võrkpallikarikat ERR, 16.12.2023. Kapten Raadik vedas, Pärnu tahtis rohkem ja alistas pronksiseerias Tartu Bigbanki Eesti Võrkpalli Liit, 15.04.2024. Eesti võrkpallikoondis võitis Euroopa Kuldliiga ERR, 14.06.2018. Paremad hooajal 2011/2012 Eesti Võrkpalli Liidu arhiiv. Men's U21 World Championship Turkey 2013 Statistics FIVB (vaadatud 23.12.2023). 2015 CEV Volleyball European Championship - Men Statistics CEV (vaadatud 20.12.2023). 2017 CEV Volleyball European Championship - Men Statistics CEV (vaadatud 23.12.2023). CEV EuroVolley 2019 | Men Statistics CEV (vaadatud 23.12.2023). CEV EuroVolley 2021 | Men Statistics CEV (vaadatud 23.12.2023). CEV EuroVolley 2023 | Men Statistics CEV (vaadatud 23.12.2023). Aganits, Andri ESBL biograafia Andri Aganits Mängija profiil CEV kodulehel Aganits, Andri Mängija profiil Bundesliga kodulehel Aganits Andri Mängija profiil Legavolley kodulehel Andri Aganits Volleybox Andri Aganits Eesti Võrkpalli Liit